న్యూయార్క్లో ఉగ్ర ఉన్మాద చర్య.. 8 మంది మృతి... 11 మందికి గాయాలున్యూయార్క్, నవంబరు 1: అంతా సందడిగా ఉంది! న్యూయార్క్ నగరం కళకళలాడుతోంది! హాలోవీన్ (దెయ్యాల పండగ) వేషాలతో చిన్నా పెద్దా మురిసిపోతున్నారు! అదే సమయంలో... ఓ ఉత్పాతం! ఒకరి ఉన్మాదం! పాదచారులు, సైకిళ్లు మాత్రమే వెళ్లాల్సిన మార్గంలోకి ట్రక్కు దూసుకొచ్చింది. కనిపించిన వారినల్లా తొక్కతూ... వాహనాలను, మనుషులను నిలిపేస్తూ ‘మృత్యు శకటం’లా ముందుకెళ్లింది. ఈ ఉగ్ర-ఉన్మాద చేష్టకు ఎనిమిది మంది బలైపోయారు. సుమారు 11 మంది గాయపడ్డారు.  ప్రతి ఏటా అక్టోబరు 31వ తేదీన అమెరికాలో ‘హాలోవీన్’ పండుగను జరుపుకొంటారు. మంగళవారం న్యూయార్క్ నగరమంతా ఇదే సందడి నెలకొంది. మన్హట్టన్లోని పశ్చిమ మార్గం జనంతో కిటకిటలాడుతోంది. ప్రధాన రహదారిలో వాహనాలు దూసుకెళుతుండగా... మరోవైపు నిర్దిష్ట మార్గంలో సైకిళ్లపై కొందరు, కాలినడకన మరికొందరు సరదాగా వెళ్తున్నారు. స్థానిక కాలమానం ప్రకారం మధ్యాహ్నం 3.05 గంటలకు... ఒక పికప్ ట్రక్ (చిన్నసైజు రవాణా వాహనం) ఆ మార్గంలోకి దూసుకొచ్చింది. వాహనాన్ని నడుపుతూ ఒక యువకుడు!  యాక్సిలరేటర్పై వేసిన కాలు తీయడం లేదు. ‘అల్లాహు అక్బర్’ అని అరుస్తూ ముందుకు నడుపుతూనే ఉన్నాడు.  అడ్డొచ్చిన సైకిళ్లను, మనుషులను ఢీకొడుతూ దాదాపు అర కిలోమీటరు వరకు వెళ్లాడు. చివరికి... ప్రధాన రహదారిలోకి వచ్చి, ఒక స్కూల్ బస్సును ఢీకొట్టాడు. దీంతో... బస్సులో ఉన్న ఇద్దరు పిల్లలు కూడా గాయపడ్డారు.ట్రక్కు నుంచి దిగిన ఉన్మాది... అచ్చం నిజమైన తుపాకుల్లా కనిపించే బొమ్మ తుపాకులు ఎక్కుపెట్టి, కాల్చేస్తానంటూ జనాన్ని బెదిరించడం మొదలుపెట్టాడు. ఈలోపు న్యూయార్క్ నగర పోలీసులు అక్కడికి చేరుకుని దుండగుడి కడుపులో కాల్చారు. అతను కిందపడిపోగానే... అదుపులోకి తీసుకున్నాడు. మృతుల్లో ఆరుగురు అక్కడికక్కడే చనిపోయారు. ఇద్దరు ఆస్పత్రిలో చికిత్స పొందుతూ మరణించారు. మృతుల్లో ఐదుగురు అర్జెంటీనా, ఒకరు బెల్జియంకు చెందిన వారు.  న్యూయార్క్లో 9/11 దాడి తర్వాత జరిగిన అతిపెద్ద ఉగ్ర దాడి ఇదే. అంతేకాదు... వరల్డ్ ట్రేడ్ సెంటర్ సమీపంలోనే ఈ ఘటన జరిగింది.ఉజ్బెక్ నుంచి వలస...ట్రక్కుతో విధ్వంసం సృష్టించిన వ్యక్తి పేరు సైఫుల్లా సైపోవ్(29)గా గుర్తించారు. 2010లో అమెరికాకు వలస వచ్చాడు. తొలుత పీటర్సన్ న్యూజెర్సీలో స్థిరపడ్డాడు. మిస్సోరీ, పెన్సిల్వేనియా తదితర ప్రాంతాల్లో ట్రాఫిక్ ఉల్లంఘనలతోపాటు.. ఇతర చిన్నచిన్న కేసుల్లో పోలీసులకు చిక్కాడు. ఆయా కేసుల్లో స్వల్ప చర్యలు కూడా ఎదుర్కొన్నాడు. ఆ తర్వాత... సైఫుల్లా న్యూయార్క్ వచ్చాడు. ఉబెర్లో డ్రైవర్గా చేరాడు. అంతర్జాతీయ ఉగ్రవాద సంస్థ ‘ఐఎస్’ పట్ల ఆకర్షితుడయ్యాడు. తాను నడిపే ట్రక్కునే ఆయుధంగా మార్చుకుని... ఉగ్ర చర్యకు పాల్పడ్డాడు. పోలీసు కాల్పుల్లో గాయపడిన సైఫుల్లా ఆస్పత్రిలో చికిత్స పొందుతున్నాడు. అతడి ప్రాణాలకు అపాయం లేదని వైద్యులు తెలిపారు. కాగా, సంఘటన స్థలంలో పోలీసులు పెల్లెట్ గన్, పెయింట్ బాల్ గన్ను స్వాధీనం చేసుకున్నారు. బాధితుల్లో భారతీయులెవరూ లేరని భారత రాయబార కార్యాలయం ప్రకటించింది.పోలీస్ హీరో...బస్సును ఢీకొన్న తర్వాత ట్రక్కు దిగిన సైఫుల్లా మళ్లీ ఉన్మాదానికి సిద్ధమయ్యాడు. బొమ్మ తుపాకులతో బెదిరిస్తూ...  విధ్వంసం సృష్టించాలని భావించాడు. ఆ సమయంలో... న్యూయార్క్ పోలీసు అధికారి ర్యాన్ నాష్ (28) రంగంలోకి దిగాడు. అప్పుడు సైఫుల్లా చేతిలోని తుపాకులు అచ్చంగా నిజమైనవిగానే కనిపించాయి. వాటిని కిందిపడేయాలని హెచ్చరించినా పట్టించుకోకపోవడంతో... ప్రాణాలకు అపాయం కలగని రీతిలో, పొత్తికడుపులో కాల్చాడు. ఉగ్రవాది ఆటకట్టించిన ర్యాన్ ఇప్పుడు హీరో!
neuyaarklo ugra unmaada charya.. 8 mandi mruti... 11 mandiki gayalunyuyarkk, navambaru 1: antaa sandadigaa undi! neuark nagaram kalakalalaadutondi! halovin (deyyaala pandaga) veshaalatho chinna pedda murisipotunnaru! adhe samayamlo... oo utpaatam! okari unmaadam! paadachaarulu, saikillu matrame vellaalsina maargamloki trakku doosukochindi. kanipinchina varinalla tokkatuu... vaahanaalanu, manushulanu nilipestuu ‘mrutyu sakatam’laa mundukellindi. ee ugra-unmaada cheshtaku enimidi mandi balaipoyaru. sumaru 11 mandi gayapaddaru.  prati eta aktobaru 31va tedeena americalo ‘halovin’ panduganu jarupukontaaru. mangalavaaram neuark nagaramanta ide sandadi nelakondi. manhattanloni paschima maargam janamtho kitakitaladutondi. pradhaana rahadaarilo vaahanaalu doosukelutundagaa... marovaipu nirdishta maargamlo saikillapai kondaru, kaalinadakana marikondaru saradaagaa veltunnaaru. sthaanika kaalamaanam prakaaram madhyaahnam 3.05 gantalaku... oka pikap truck (chinnasaiju rawana vaahanam) aa maargamloki doosukochindi. vaahanaanni naduputuu oka yuvakudu!  acceleratorpy vesina kaalu teeyadam ledu. ‘allahu akbar’ ani arustuu munduku naduputune unnaadu.  addochina saikillanu, manushulanu dheekoduthu daadaapu ara kilometeru varaku vellaadu. chivariki... pradhaana rahadaariloki vachi, oka scool bassunu dheekottaadu. deentho... bassulo unna iddaru pillalu kuudaa gayapaddaru.trakku nunchi digina unmaadi... acham nijamaina tupakullah kanipinche bomma tupaakulu ekkupetti, kaalchestaanantuu janaanni bedirinchadam modalupettaadu. eelopu neuark nagara poliisulu akkadiki cherukuni dundagudi kadupulo kaalchaaru. atanu kindapadipogane... adupuloki teesukunnadu. mrutullo aaruguru akkadikakkade chanipoyaru. iddaru aaspatrilo chikitsa pondutuu maraninchaaru. mrutullo aiduguru argentina, okaru beljiyanku chendina vaaru.  neuyaarklo 9/11 daadi tarvaata jarigina atipedda ugra daadi ide. antekaadu... werald trade senter sameepamlone ee ghatana jarigindi.ujbek nunchi valasa...trakkutho vidhvamsam srushtinchina vyakti paeru saifulla saipov(29)gaa gurtinchaaru. 2010loo americaku valasa vachaadu. toluta peaterson neuserseelo sthirapaddaadu. missory, pensilvenia taditara praantaallo trafic ullanghanalathopaatu.. itara chinnachinna kesullo polisulaku chikkaadu. aayaa kesullo swalpa charyalu kuudaa edurkonnadu. aa tarvaata... saifulla neuark vachaadu. uberlo driverga cheraadu. antarjaatiiya ugravaada samstha ‘is’ patla aakarshitudayyaadu. taanu nadipe trakkune aayudhamgaa maarchukuni... ugra charyaku palpaddadu. polisu kaalpullo gaayapadina saifulla aaspatrilo chikitsa pondutunnadu. atadi praanaalaku apayam ledani vaidyulu telipaaru. kaga, sanghatana sthalamlo poliisulu pellet gan, paint bal gannu swaadheenam chesukunnaru. baadhitullo bhaaratheeyulevaruu lerani bhaarata rayabara kaaryaalayam prakatinchindi.polies heero...bassunu dheekonna tarvaata trakku digina saifulla malli unmaadaaniki siddamayyaadu. bomma tupaakulatoe bediristuu...  vidhvamsam srushtinchaalani bhaavinchaadu. aa samayamlo... neuark polisu adhikari ryan nash (28) rangamloki digaadu. appudu saifulla chetiloni tupaakulu achangaa nijamainavigaane kanipinchaayi. vaatini kindipadeyaalani hecharinchinaa pattinchukokapovadamtho... praanaalaku apayam kalagani reetilo, pottikadupulo kaalchaadu. ugravaadi aatakattinchina ryan ippudu heero!